Ангелина Жекова
Утре ще порасна

chitanka.info

Мечето пита Мецана:

— Кога голямо ще стана?

— Когато дрянът узрее.

— Мамичко, дрянът къде е?

— Дрянът ли, мамино, ей го —

ние сме точно под него.

— А ще узрее ли бърже?

— Цъфнал е. После ще върже…

Дойде ли есен — тогава!

Дрянът последен узрява.

Меченце тупна с крачета:

— Да чакат други мечета!

Аз още утре ще стана

новата Баба Мецана!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.